Muistio 25.1.2022 klo 15-16

OT-PJ:t & KEO-30: Kevään yhteiset tapaamiset

Läsnä: KEO-30: Riina-Riikka Heikka, Tiina Kajakoski ja Riikka Kangas

OT-pj:t: Eeva Ervamaa, Plan, Janne Ronkainen, SASK

* KEO-30 ilmoitti Riikka Kankaan toimivan OT järjestöjen ensisijaisena yhteyshenkilönä. Tiina Kajakosken vastuualue muuttuu, hän ottaa vastuulleen mm. talousasioita ja riskien hallinnan seuraamisen, jossa roolissa tiivis yhteistyö OT-järjestöjen kanssa tulee jatkumaan. KEO -30 rekrytoinnit ovat vielä osittain kesken, joten joitakin muutoksia on odotettavissa lähiviikkona, järjestöille ilmoitetaan vastuista kun kokonaisuus on selvillä.
* OT järjestöt kertoivat uuden kokoonpanon pitäneen ensimmäisen kokouksen, jossa päätettiin jatkaa pääosin aikaisemmalla toimintatavalla, jossa puheenjohtajuus kiertää kaikkien järjestöjen kesken ja Fingo tarjoaa tarvittavia sihteeripalveluita. Tuotiin myös esiin, että järjestöt ovat arvostaneet tilaisuuksia, joissa käydään poliittisen tason keskustelua (esim. Kumppanuusfoorumi) ja joissa myös edustustot ovat olleet läsnä (esim. ryhmäkeskustelut edellisessä kumppanuusfoorumissa ja Myanmar-keskustelut).
* OT järjestöt toivat esiin, että lisätietoja ja tarkennuksia toivottaisiin ohjelmatuen ohjeistuksiin ja vammaisinkluusion ohjeistuksiin liittyen.
* Käytiin keskustelua tilaisuuksien erilaisista järjestämistavoista (TEAMS, live kokous) ja sisällöistä (Tekniset, esim DAC tilastointi vs. poliittiset esim. Kumppanuus Foorumi, jossa ministeri paikalla). Todettiin erilaisten järjestämistapojen olevan perusteltuja erilaisissa tilaisuuksissa, tavoitteena on yhdessä kehittää erilaisia järjestämis- ja osallistumistapoja hyödyntäen kaikkia käytössä olevia metodeja.
* KEO- 30 totesi keväälle OT järjestöille suunnitellut tilaisuudet
  + 3.2. AVS aamukahvit klo 10-11.30
  + 1.4. kumppanuusfoorumi klo 14.30-16.30, tilaisuus myös ministerin kalenterissa
  + vuosikeskustelut kaikkien OT järjestöjen kanssa helmi-maaliskuussa
  + lisäksi myöhemmin keväällä omat sessiot UM:n, ehdoista, DAC tilastoinnista, sekä ns. aamukahvi tulosperustaisuudesta, joka kiireiden vuoksi siirtyi viime vuodelta. Näiden aikataulu vahvistuu myöhemmin. KEO-30 ottaa mielellään vastaan ehdotuksia aamukahvien sisältöaiheista järjestöiltä.
  + OTRAKE- työtila aktivoidaan uudelleen yhteiskehittämistä varten. Ajatuksena käynnistää työtilan yhteinen käyttö käymällä keskustelua ohjeistuksesta ensin OTRAKKEEssa kevään aikana, jonka jälkeen kokoontuminen yhteiseen sessioon.
* Muita tulossa ja meneillään olevia kehittämisen kohteita:

- UM:n riskienhallintapolitiikka julkaistu, kehittämistyö jatkuu mm väärinkäyttöjen käsittelyn osalta

- osana ohjelmatuen ohjeistuksen kehittämistä katsotaan tarkemmin myös tarvetta talousraportointiohjeistukselle

- KEO-30 käynnistänyt pohdinnan siitä kuinka talous- ja toiminnantarkastukset käynnistetään uudelleen. Mietinnässä laajemminkin, että miten seurantaa ja tarkastuksia toteutetaan jatkossa.

- Valtionavustusten digitalisoinnin uudistamishanke: UM osalta pilotti käynnistyy syksyllä 2022, jolloin EU hankkeiden omarahoitusosuuksien hakemukset siirtyvät haettavaksi uuteen järjestelmään.

- ylipäätään erilaisten lomakkeiden kehittäminen odottaa VA digihankkeen edistymistä, lomakkeet päivitetään uuden järjestelmän vaatimukset huomioiden

- KEO-30 kannusti OT järjestöjä pyytämään omaa myöntöään koskevan arviointimateriaalin, jota järjestöt voivat hyödyntää oman toimintansa kehittämisessä. Järjestön niin halutessa myös keskustelu KEO-30:n kanssa päätöksen perusteista ovat mahdollisia. Hakukierrokseen liittyvä tyytyväisyyskysely on myös tulossa järjestöille kevättalven 2022 aikana.

- Matkustusrajoitukset ovat ministeriössä edelleen melko tiukat, eikä hankeseurantamatkoja toteuteta tällä hetkellä. KEO-30 vastuuvirkahenkilöt osallistuvat kuitenkin mielellään erilaisiin järjestöjen virtuaalimonitorointeihin ja/tai muihin järjestön ja kentän yhteisiin työpajoihin.

- Lopuksi KEO-30 pyysi OT järjestöjen edustajia välittämään muistutuksen vuosikeskustelujen pöytäkirjavastuista järjestöille, joiden vuoro on tänä vuonna vastata pöytäkirjan laatimisesta.